CELEX: C2005/057/11
Language: hu
Date: 2005-03-05 00:00:00
Title: A Bíróság ítélete (hatodik tanács) 2005. január 13-án a C-38/03. sz. Európai Közösségek Bizottsága kontra Belga Királyság ügyben (Tagállami kötelezettségszegés – EK 28. cikk – Azonos hatású intézkedések – Tolószékek – Felvétel a társadalombiztosítási visszatérítési rendszerbe)

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/6
            
         
      A BÍRÓSÁG ÍTÉLETE
   
   (hatodik tanács)
   2005. január 13-án
   a C-38/03. sz. Európai Közösségek Bizottsága kontra Belga Királyság ügyben (1)
   
   (Tagállami kötelezettségszegés - EK 28. cikk - Azonos hatású intézkedések - Tolószékek - Felvétel a társadalombiztosítási visszatérítési rendszerbe)
   (2005/C 57/11)
   Az eljárás nyelve: francia
   A C-38/04. sz. Európai Közösségek Bizottsága (meghatalmazott: L. Ström és F. Simonetti ) kontra Belga Királyság (meghatalmazott: kezdetben A. Snoecx, majd E. Dominkovits), támogatja a Spanyol Királyság (meghatalmazott: L. Fraguas Gadea), ügyben, az EK 226. cikk alapján kötelezettségszegés megállapítása iránt 2003. február 3-án benyújtott kereset tárgyában, a Bíróság (hatodik tanács), tagjai A. Borg Barthet, a tanács elnöke, J.-P. Puissochet és S. von Bahr (előadó), bírák, főtanácsnok: M. Poiares Maduro, hivatalvezető: R. Grass, 2005. január 13-án meghozta ítéletét, amelynek rendelkező része a következő:
   
               1)
            
            
               Mivel úgy határozta meg azokat a műszaki ismérveket, amelyeknek a tolószékeknek meg kell felelniük, hogy alkalmasak legyenek a társadalombiztosítási visszatérítésre, hogy a visszatérítésre alkalmas tolószékek listájáról kizárásra kerüljenek azok a tolószékek, amelyek EK megjelöléssel vannak ellátva, de amelyek nem felelnek meg, többek között, az első és a hátsó kerekek átmérőjére, az ülés és a háttámla burkolatára és párnázó anyagára, a laposvas és a keresztvas, a fejtámasz és/vagy a lábtartó valamint a lábszártartó méretére vonatkozó ismérveknek;
               
                           —
                        
                        
                           mivel meghatározta azokat az általánosabb ismérveket, amelyeknek a gazdasági szereplő választékának meg kell felelnie ahhoz, hogy a visszatérítésre alkalmas tolószékek listájára felvehető legyen, azaz a személyi meghajtó eszköz nélküli tolókocsi, valamint a személyi meghajtó eszközzel rendelkező tolókocsira vonatkozó különös feltételek, amelyek szerint ezeknek a tolókocsiknak meghatározott minimális számú ülésméretben kell rendelkezésre állniuk;
                        
                     
                           —
                        
                        
                           mivel a visszatérítési rendszerbe felvett berendezések listája frissítési szabályait túlzottan mereven rögzítette,
                        
                     
                           —
                        
                        
                           a Belga Királyság nem teljesítette az EK 28. cikk alapján rá háruló kötelezettséget.
                        
                     
         
               2)
            
            
               A Belga Királyságot kötelezi a költségek viselésére.
            
         
               3)
            
            
               A Spanyol Királyság maga viseli saját költségeit.
            
         
      (1)  HL C 70., 2003.3.22.